Polisielede binnekort gevonnis oor vals klagte van rassisme | Maroela Media
Twee lede van die Suid-Afrikaanse Polisiediens (SAPD) sal na verwagting vandeesweek gevonnis word nadat hul vroeër vanjaar skuldig bevind is op verskeie kriminele klagte, insluitend crimen injuria.
Dít nadat hulle hul eertydse bevelvoerder, lt.kol. Annemarie Oosthuizen, vals aangekla het van rassisme.
Solidariteit sal more saam met Oosthuizen in die Klerksdorpse streekshof in Stilfontein verskyn om strafverswarende getuienis teen die twee polisielede te lewer, sê Renate Barnard, 'n sektorkoördineerder by Solidariteit.
Dié verskyning volg nadat vonnisoplegging op 19 Julie uitgestel is.
"Die skuldigbevinding van die twee SAPD-lede was reeds 'n groot oorwinning, nie net vir Oosthuizen en Solidariteit nie, maar vir elke ander SAPD-lid teen wie vals klagtes van rassisme gelê word," sê Barnard.
Volgens Barnard sal die vonnisoplegging dit duidelik stel dat lukrake aanwending van die raskaart waar dit nie geregverdig is nie, nie meer deur ons howe geduld sal word nie.
Solidariteit Suid-Afrikaanse Polisiediens
Great begin. Nou vir die res wat agter rassisme wegkruipvir als van onbevoegd tot RASSISME!
Ek is nog meer bekommerd oor die NVG en die regters se rassisme! Senekal, byvoorbeeld.
Hoop dit gebeur ook in die privaat waar mense onskuldig van rassisme beskuldig word.
Rassisme het n siekte geword in SA. Die raskaart word wyd en suid deur mense gebruik om verborge agendas te dryf. Ek hoop dat die vonnis wat hier opgele sal word n duidelike boodskap sal uitstuur dat dit taboe is om mense na willekeur uit tekryt as rassiste.
Maak 'n voorbeeld van hierdie 2… Ons is mooi keelvol om altyd te hoor jy is 'n rassis as jy van iemand verwag om net hulle werk te doen!!!